text: Naboer sender live fra Kreative Dage i Fredericia
  24 oktober 2015 kl. 10.02
  Naboer sender direkte fra Kreative Dage lørdag, hvor der blandt andet bliver trukket lod om lækre strikkegaver på direkte tv.
  TV SYDs Naboer sender kl. 15 lørdag en halv time direkte fra messen i Fredericia, hvor vært Thomas Lee Christensen besøger masser af kreative mennesker. Du kan blandt andet se med, når Thomas Lee Christensen besøger Raz Spa, der laver hudprodukter af naturlige ingredienser.
  Derudover trækkes der på direkte tv lod om flere lækre strikkegaver.  De sidste par uger har man på TV SYDs hjemmeside for 50 kr. kunnet købe lodder, og deltage i trækningen om lækre strikkegaver og samtidig støtte Knæk Cancer. 
  I den anledning lægger Thomas Lee Christensen også vejen forbi Ulla Paaske, som ud over at vise seerne, hvordan hun laver nisser i strømper, også fortæller om livet med knoglemarvskræft.
  Kl. 15 begynder TV SYD lodtrækningen om strikkegaverne på dirkete tv, og alle interesserede kan både fredag og lørdag ind til kl. 14.45 nå at støtte i den gode sag, og deltage i lodtrækningen ved at komme forbi TV SYDs stand på Kreative Dage.
  